11. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 289 της 5/11 Απρ. 1973 (ΦΕΚ Α΄ 86) Περί συστάσεως θέσεων ζωοκόμων και οδηγού αυτοκινήτου παρά τη Κτηνιατρική Σχολή του Πανεπιστημίου Θεσσαλονίκης επί σχέσει Ιδιωτικού Δικαίου αορίστου χρόνου. Έχοντες υπ’ όψιν: 1)Τας διατάξεις α)των άρθρ. 31 (παρ. 3 και 4) του Ν.Δ. 3974/59, β)των άρθρ. 2 (παρ΄. 6) και 20 του Ν.Δ. 1174/1972 «περί αντικαταστάσεως, τροποποιήσεως και συμπληρώσεως διατάξεών τινων του Ν.Δ. 957/72», γ)του άρθρ. 1 του Ν.Δ. 1016/1971 «περί αναδιοργανώσεως των Υπηρεσιών των Υπουργείων», 2)τας υπ’ αριθ. 11020/1.7.1972 (άρθρ. 3, 29 και 30) (ΦΕΚ 465 Β΄) και 11300/Δ/1972 (ΦΕΚ 473 Β΄) αποφάσεις του Πρωθυπουργού, 3) την γνώμην της Κτηνιατρικής Σχολής (συνεδρίαι 2. 12.1970 και 14.12.1970) και της Συγκλήτου (συνεδρία 10.3.1971) του Πανεπιστημίου Θεσσαλονίκης, 4)την υπ’ αριθ. 1028/1972 σύμφωνον γνώμην του Ανωτάτου Συμβουλίου Δημοσίων Υπηρεσιών και 5)την υπ’ αριθ. 10/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρον μόνον.-1.Συνιστώνται παρά τη Κτηνιατρική Σχολή του Πανεπιστημίου Θεσσαλονίκης αι κάτωθι θέσεις επί συμβάσει Ιδιωτικού Δικαίου αορίστου χρόνου προστιθέμεναι εις τας ήδη υφισταμένας τοιαύτας. Μία θέσις οδηγού αυτοκινήτου. Μία θέσις ζωοκόμου παρά τω Εργαστηρίω Διατροφής. Μία θέσις ζωοκόμου παρά τω Εργαστηρίω Περιγραφικής Ανατομικής και Εκτιμητικής των κατοικίδιων ζώων. 2.Το προσληφθησόμενον εις τας υπό της προηγουμένης παραγράφου συνιστωμένας θέσεις προσωπικόν διέπεται υπό των διατάξεων των Ν.Δ. 385/1969 και 1198/1972. Εις τον επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. 